"Соңгы сөйләшүебез булган икән": Мамадыш районында укытучыны үсмерләргә бәйләнүдә гаепләгәннәр

	Мамадыш районының Яңа Комазан авылыннан 40 яшьлек укытучыны үсмер укучыларга бәйләнүдә гаепләгәннәр. Шуннан соң укытучы үзенә кул салган. Бу хәбәр авыл халкына аяз көнне яшен суккандай тәэсир иткән. 3 бала атасы Илназны барысы да яхшы яктан гына искә ала.	 Мамадыш районы мәгариф бүлеге җитәкчесе урынбасары Әнисә Хазиева да, Илназ турында бер начар сүз әйтә алмыйм, ди. — Ул бик көчле укытучы иде. Укучыларны олимпиадаларга, имтиханнарга әзерләде, актив булды. Үз эшен яратты. Нәрсә кушсаң да, тырышып башкарды. Беркайчан “юк” дип әйтмәде. Аны районга лицейга да укытучы итеп чакырганнар иде. Тик Илназ максатчан дәүләт программасы буенча йорт салып чыккач, авылда төпләнеп калырга уйлады. Безнең өчен аның үлеме — зур югалту, — ди Әнисә ханым. 
	Эльвира МОЗАФФАРОВА	
Ирек мәйданы

	№ --- | 10.03.2022	


